paragraph_text: Jahvistička predaja (jahvistički dokument) pretpostavljeni je biblijski izvor ili pisac, odnosno predaja, obilježena uporabom Božjeg imena Jahve. Nastala je navodno u doba kralja Salomona. Tragovi joj se nalaze u Petoknjižju: Knjizi Postanka, Knjizi Izlaska i Knjizi Brojeva. Općenito se drži najstarijom od četiriju pretpostavljenih biblijskih predaja (elohistička, deuteronomistička,svećenička). Značajke su joj da umjesto imena „Jakov“ upotrebljava ime „Izrael“, Boga prikazuje antropomorfno, kralju pridaje vrlo važnu ulogu u Izraelu. Poznata je i pod imenom jahvist (skraćeno J). Teorija o Jahvistu nastala je s povijesno-kritičkim istraživanjem Biblije u 18. st., ali od sredine 20. st. nailazi na sve manje prihvaćanje u istraživanjima Starog zavjeta.